REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj: 02-901/21

30. jun 2021. godine

B e o g r a d

NARODNA SKUPŠTINA

Odbor za kulturu i informisanje je, na sednici održanoj 30. juna 2021. godine, obavio javni razgovor sa predloženim kandidatima za člana Saveta Regulatornog tela za elektronske medije, u skladu sa članom 11. stav 8. Zakona o elektronskim medijima („Službeni glasnik RS“ br. 83/14 i 6/16 - dr. zakon; u daljem tekstu: Zakon).

U skladu sa članom 156. stav 3. Poslovnika Narodne skupštine, Odbor za kulturu i informisanje podnosi

I Z V E Š T A J

Odbor za kulturu i informisanje zaključio je da Listu kandidata za člana Saveta Regulatornog tela za elektronske medije, koju su, na osnovu člana 9. stav 1. tačka 5) Zakona, a u skladu sa članom 10. Zakona, predložila udruženja filmskih, scenskih i dramskih umetnika i udruženja kompozitora u Republici Srbiji, dostavi Narodnoj skupštini, zajedno sa biografijama kandidata i njihovim izjavama da prihvataju kandidaturu, jer su se stekli uslovi za izbor jednog člana Saveta Regulatornog tela za elektronske medije, na period od pet godina.

Za izvestioca Odbora na sednici Narodne skupštine, određena je Sandra Božić, predsednik Odbora.

PREDSEDNIK

Sandra Božić

**LISTA KANDIDATA ZA**

**ČLANA SAVETA REGULATORNOG TELA ZA ELEKTRONSKE MEDIJE**

Odbor za kulturu i informisanje utvrdio je Listu kandidata za člana Saveta Regulatora, koju saglasno članu 9. stav 1. tačka 5) Zakona, predlažu **udruženja filmskih, scenskih i dramskih umetnika i udruženja kompozitora u Republici Srbiji**:

1. Božidar Zečević i
2. Stanko Crnobrnja.